CELEX: 62015CN0264
Language: el
Date: 2015-06-02 00:00:00
Title: Υπόθεση C-264/15 P: Αναίρεση που άσκησε στις 2 Ιουνίου 2015 η Makro autoservicio mayorista SA κατά της αποφάσεως που εξέδωσε το Γενικό Δικαστήριο (έκτο τμήμα) στις 12 Μαρτίου 2015 στην υπόθεση T-269/12, Makro autoservicio mayorista κατά Επιτροπής

7.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/23
            
         Αναίρεση που άσκησε στις 2 Ιουνίου 2015 η Makro autoservicio mayorista SA κατά της αποφάσεως που εξέδωσε το Γενικό Δικαστήριο (έκτο τμήμα) στις 12 Μαρτίου 2015 στην υπόθεση T-269/12, Makro autoservicio mayorista κατά Επιτροπής
   (Υπόθεση C-264/15 P)
   (2015/C 294/29)
   Γλώσσα διαδικασίας: η αγγλική
   
      Διάδικοι arties
   
   
      Αναιρεσείουσα: Makro autoservicio mayorista SA (εκπρόσωποι: P. De Baere και P. Muñiz, δικηγόροι)
   
      Αντίδικοι κατ’ αναίρεση: Ευρωπαϊκή Επιτροπή, Βασίλειο της Ισπανίας
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να ακυρώσει, στο σύνολό της, την απόφαση του Γενικού Δικαστηρίου στην υπόθεση T-269/12·
            
         
               —
            
            
               να κρίνει την αναίρεση παραδεκτή·
            
         
               —
            
            
               να αναπέμψει την υπόθεση ενώπιον του Γενικού Δικαστηρίου προκειμένου να αποφανθεί επί της ουσίας·
            
         
               —
            
            
               να καταδικάσει τους αναιρεσίβλητους στα δικαστικά έξοδα των ενώπιον του Δικαστηρίου και του Γενικού Δικαστηρίου διαδικασιών.
            
         
      Λόγοι αναιρέσεως και κύρια επιχειρήματα
   
   Η παρούσα αίτηση αναιρέσεως υποβλήθηκε από τη Makro Autoservicio Mayorista S.A. κατά της αποφάσεως την οποία εξέδωσε το Γενικό Δικαστήριο, στις 12 Μαρτίου 2015, στην υπόθεση T-269/12, Makro Autoservicio Mayorista SA κατά Επιτροπής, με την οποία το Γενικό Δικαστήριο απέρριψε ως απαράδεκτη την προσφυγή ακυρώσεως κατά της αποφάσεως COM (2010) 22 τελικό της Επιτροπής, για τον λόγο ότι η απόφαση της Επιτροπής δεν αφορά άμεσα την αναιρεσείουσα.
   Η αναιρεσείουσα διατείνεται ότι το Γενικό Δικαστήριο υπέπεσε σε νομική πλάνη εφόσον οι ισπανικές αρχές δεν έχουν καμία διακριτική ευχέρεια όσον αφορά το αποτέλεσμα όταν εφαρμόζουν απόφαση της Επιτροπής και, επομένως, η απόφαση της Επιτροπής την αφορά άμεσα.
   Ειδικότερα, η αναιρεσείουσα προβάλλει τους εξής λόγους αναιρέσεως:
   
               —
            
            
               Το Γενικό Δικαστήριο υπέπεσε σε πλάνη περί το δίκαιο όταν έκρινε ότι οι εθνικές αρχές έχουν περιθώριο εκτιμήσεως κατά την εφαρμογή της προσβαλλομένης αποφάσεως όσον αφορά την αναιρεσείουσα.
            
         
               —
            
            
               Ακόμα και αν οι εθνικές αρχές διέθεταν περιθώριο εκτιμήσεως, quod non, το Γενικό Δικαστήριο υπέπεσε σε πλάνη περί το δίκαιο διότι η ύπαρξη και μόνον εξουσίας εκτιμήσεως δεν αρκεί για να αποκλειστεί ότι η προσβαλλόμενη απόφαση δεν αφορά άμεσα την αναιρεσείουσα.
            
         
               —
            
            
               Το Γενικό Δικαστήριο υπέπεσε σε πλάνη κατά τον νομικό χαρακτηρισμό των πραγματικών περιστατικών ή τα αλλοίωσε.